**­­­­­MINISTERUL SĂNĂTĂȚII**

**ORDIN**

**privind modificarea şi completarea Ordinului ministrului sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfașoară activități cu risc pentru starea de sănătate a populației**

Văzând Referatul de aprobare nr. AR ......................./......... al Direcției Generale de Sănătate Publică și Programe de Sănătate Publicădin cadrul Ministerului Sănătăţii,

având în vedere prevederile art. 10 alin. (2), lit. g) și h) din Legea nr. 95/2006 privind reforma în domeniul sănătății, republicată, cu modificările şi completările ulterioare,

în temeiul art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

**ministrul sănătății emite următorul ordin:**

**Art. I -**Ordinul ministrului sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfașoară activități cu risc pentru starea de sănătate a populatiei, publicat în Monitorul Oficial al României Partea I nr. 603 din data de 1 septembrie 2009, cu modificările și completările ulterioare, se modifică și se completează după cum urmează:

**1.** **La** **articolul 9, la alineatul (2), după litera m), se introduc două noi litere, lit. n) și o) cu următorul cuprins:**

„ n) activitati de învăţământ;

 o) activități de asistență medicală și stomatologică din cabinetele medicale școlare.”

**2. La articolul 9, alineatul (3) se modifică și va avea următorul cuprins:**

„ (3)Autorizația sanitară de funcționare pentru activitățile menționate la lit. a) - e), j), k ) și n) se vizează anual.”

**3. La articolul 9, după alineatul (3) se introduce un nou alineat, alin. (31), cu următorul cuprins:**

“(31) Prin excepție de la dispozițiile alin. (2) lit. a), pentru sistemele de aprovizionare cu apă potabilă, în situația prevăzută la art. 4 alin. (1) din Anexa nr. 2 la Normele de supraveghere, monitorizare și inspecție sanitară a calității apei potabile aprobate prin Hotărârea Guvernului nr. 971/2023, se poate acorda aviz temporar de funcționare, în condițiile prevăzute la art. 4 din același act normativ, conform modelului prevăzut în anexa nr. 9.”

**4. După art. 11 se introduce un nou articol, art. 111 cu următorul cuprins:**

Art. 111 -Pentru sistemele de aprovizionare cu apă potabilă pentru care se constată neconformități care nu reprezintă un risc asupra sănătății se poate elibera autorizație sanitară de funcționare cu program de conformare în condițiile prevăzute la art. 1 alin. (5) din Anexa nr. 2 la Normele de supraveghere, monitorizare și inspecție a calității apei potabile aprobate prin Hotărârea Guvernului nr. 971/2023. Programul de conformare constituie Anexă la autorizația sanitară de funcționare.

**5.** **În ANEXA Nr. 2 - Lista activitatilor care se autorizează în baza declaratiei pe propria răspundere (coduri CAEN) se abrogă următoarele coduri CAEN:**

8510 - Învățământ preșcolar

8520 - Învățământ primar

8531 - Învățământ secundar general

8532 - Învătământ secundar, tehnic sau profesional

8541 - Învătământ superior nonuniversitar

8542 - Învățământ superior universitar

8891 - Activități de îngrijire zilnică pentru copii

**6. După Anexa nr. 8 se adaugă o nouă anexă, Anexa nr. 9, care constituie Anexă la prezentul ordin.**

**7. Articolul 22 se modifică și va avea următorul cuprins:**

“ Art.22 : Anexele nr. 1-9 fac parte integrantă din prezentul Ordin.”

Art.II În termen de 60 de zile de la intrarea în vigoare a prezentului Ordin, persoanele juridice care desfășoară activitățile menționate la art. 9, alin. (2), lit. n) vor solicita direcțiilor de sănătate publică județene și a Municipiului București sau serviciilor din cadrul ministerelor cu rețea sanitară proprie, după caz, autorizarea sanitară de funcționare a unităților de învățământ, în baza referatului de evaluare întocmit de către direcțiile de sănătate publică județene și a Municipiului București sau de serviciile din cadrul ministerelor cu rețea sanitară proprie, după caz.

Art.III Direcţiile de specialitate din cadrul Ministerului Sănătăţii, direcţiile de sănătate publică judeţene şi a municipiului Bucureşti şi serviciile medicale din structura ministerelor cu reţea sanitară proprie vor duce la îndeplinire prevederile prezentului ordin.

Art. IV Prezentul ordin se publică în Monitorul Oficial al României, Partea I.

 **P. Ministrul Sănătății**

 **Secretar de Stat**

 **Prof. Univ, dr. Adriana Pistol**

**Anexă**

 (Anexa nr. 9 la Ordinul ministrului sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei)

MINISTERUL SĂNĂTĂŢII

Autoritatea competentă

AVIZ TEMPORAR DE FUNCŢIONARE

- model -

La cererea ......................, cu sediul în ....................., înregistrată sub nr. .............., în urma examinării documentaţiei prezentate şi a evaluării obiectivului ...................... din ................. str. ............., judeţul .............., de către ............../(numele şi prenumele specialistului)................, care a întocmit Referatul de evaluare nr. ...... din ..../20...., a rezultat că sunt îndeplinite prevederile reglementărilor sanitare în vigoare:

.............................................................................................

Rămân de îndeplinit: ..............................................................

În baza Hotărârii Guvernului nr. 971/2023 pentru aprobarea Normelor de supraveghere, monitorizare și inspecție sanitară a calității apei potabile,

se acordă:

AVIZ TEMPORAR DE FUNCŢIONARE

Nr. ....... din ............/200...

pentru obiectivul: .........................................., situat în ..........................., având ca obiect de activitate (cod CAEN): ......................., structura funcţională .................................... .

Autoritatea competentă,

..........................

Semnătura şi ştampila

NOTĂ:

Titularul avizului este obligat să aplice şi să respecte normele de igienă şi sănătate publică în vigoare.

*Avizul temporar de funcționare este valabil timp de un an de la data eliberării*.

Prezentul aviz este primul |\_|, al doilea |\_|, al treilea |\_| aviz temporar de funcționare consecutiv.